76. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 186699 της 14/31 Δεκ. 2001 (ΦΕΚ Β΄1746) Tροποποίηση του Κανονισμού διάρθρωσης της Γραμματείας του Συμβουλίου της Επικρατείας. Έχοντας υπόψη: 1.Τις διατάξεις: α) Του άρθρου 17 του Ν. 1756/1988 «Κώδικας Οργανισμού Δικαστηρίων και κατάστασης Δικαστικών Λειτουργών» όπως αντικαταστάθηκε από το άρθρο 5 του Ν. 1868/ 1989 και όπως τελικά αντικαταστάθηκε η παράγραφος 2 του άρθρου 17 του Ν. 1756/1988 εκ νέου με την παράγραφο 4 του άρθρου 3 του Ν. 2479/1997. β) Του άρθρου 29Α του Ν. 1558/1985 (Α΄ 137) όπως προστέθηκε με το άρθρο 27 του Ν. 2081/1992 (Α΄ 154) και τροποποιήθηκαν με το άρθρο 1 παρ. 2α του Ν. 2469/1997 (Α΄ 38). 2.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. 3.Το υπ’ αριθ. 461/22.11.2001 έγγραφο του Συμβουλίου της Επικρατείας, αποφασίζουμε: Τη δημοσίευση στην Εφημερίδα της Κυβερνήσεως:  α) Του υπ’ αριθ. 14/2001 πρακτικού Ολομέλειας σε Συμβούλιο, σχετικά με την τροποποίηση του Κανονισμού διάρθρωσης της Γραμματείας σε Τμήματα και Γραφεία και 6.ΑΑ.α.76 Συμβούλιο Επικρατείας β) Του υπ’ αριθ. 15/2001 πρακτικού της Ολομέλειας σε Συμβούλιο, σχετικά με τη συμπλήρωση του κανονισμού υπηρεσιακών βιβλίων, τα οποία έχουν ως εξής: ΤΡΟΠΟΠΟΙΗΣΗ ΤΟΥ ΚΑΝΟΝΙΣΜΟΥ  ΤΟΥ ΣΥΜΒΟΥ ΛΙΟΥ ΤΗΣ ΕΠΙΚΡΑΤΕΙΑΣ Διάρθρωση Γραμματείας  και Κατανομή Οργανικών Θέσεων Άρθρ.1.-1.Η Γραμματεία του Συμβουλίου της Επικρατείας αποτελεί Διεύθυνση και διαιρείται σε δέκα (10) τμήματα και τρία (3) αυτοτελή γραφεία, ως εξής: α) Τμήματα Α, Β, Γ, Δ, Ε και ΣΤ (αντίστοιχα των δικαστικών σχηματισμών), Τμήμα Οργάνωσης, Πληροφορικής και Τεκμηρίωσης, Τμήμα Διοικητικού-Οικονομικού, Τμήμα Πρωτοκόλλου και Διεκπεραίωσης και Τμήμα Καθαρογραφής. β) Αυτοτελή Γραφεία Βιβλιοθήκης, Αρχείου και Καταθέσεων. Τα γραφεία αυτά υπάγονται απ' ευθείας στη Διεύθυνση. 2.Οι οργανικές θέσεις των δικαστικών υπαλλήλων κατανέμονται ως εξής: Στη Διεύθυνση και στα Τμήματα Α έως και ΣΤ υπηρετούν από έξι (6) δικαστικοί υπάλληλοι. Στο Τμήμα Οργάνωσης, Πληροφορικής και Τεκμηρίωσης υπηρετούν έντεκα (11) δικαστικοί υπάλληλοι. Στα Τμήματα Διοικητικού-Οικονομικού και Πρωτοκόλλου και Διεκπεραίωσης υπηρετούν από πέντε (5) δικαστικοί υπάλληλοι. Στο Τμήμα Καθαρογραφής υπηρετούν εννέα (9) δικαστικοί υπάλληλοι. Στα Αυτοτελή Γραφεία υπηρετούν από τρεις (3) δικαστικοί υπάλληλοι. 3.Οι είκοσι τέσσερις (24) θέσεις επιμελητών δικαστηρίων υπάγονται απ' ευθείας στη Διεύθυνση. Ολοκληρωμένο Πληροφοριακό Σύστημα Άρθρ.2.-Στο Συμβούλιο της Επικρατείας λειτουργεί Ολοκληρωμένο Πληροφοριακό Σύστημα (Ο.Π.Σ.) μηχανογράφησης των εργασιών του, υπαγόμενο, ως προς την επεξεργασία των δεδομένων, στις διατάξεις του ν. 2472/1997 (ΦΕΚ 50 τ. Α). Αρμοδιότητες Τμημάτων και Γραφείων Άρθρ.3.-1.Στο Τμήμα Οργάνωσης, Πληροφορικής και Τεκμηρίωσης ανήκουν οι εξής αρμοδιότητες: α) Η ευθύνη και μέριμνα για τη διαχείριση του Ο.Π.Σ. και ιδίως η ασφάλεια και η τακτική συντήρηση του δικτύου, των εφαρμογών και του εξοπλισμού μηχανογράφησης. β) Η εγκατάσταση, συντήρηση και αναβάθμιση του λογισμικού. γ) Η ενημέρωση του Ο.Π.Σ. με τα κείμενα των αποφάσεων του Δικαστηρίου, των πρακτικών επεξεργασίας διαταγμάτων και των λοιπών εγγράφων που εισάγονται στη βάση δεδομένων. δ) Η ενημέρωση του Ο.Π.Σ. με τα δεδομένα του αριθμητικού και του καθ' ύλην ευρετηρίου, σε συνεργασία με το Γραφείο Νομολογίας και Έρευνας. ε) Η παροχή συνδρομής στους δικαστές και τους δικαστικούς υπαλλήλους στα θέματα της αρμοδιότητάς του. στ) Η τεκμηρίωση των εργασιών του Δικαστηρίου και η υποβολή προτάσεων οργάνωσης για την απλούστευση των διαδικασιών της Γραμματείας και ζ) Κάθε άλλο αντικείμενο, συναφές με τα ανωτέρω. 2. Στο Τμήμα Διοικητικού - Οικονομικού ανήκουν οι αρμοδιότητες: α) Η τήρηση του μητρώου δικαστικών λειτουργών και υπαλλήλων. β) Η εκκαθάριση των αποδοχών των δικαστικών λειτουργών, των αποζημιώσεων για τη συμμετοχή σε Συμβούλια και Επιτροπές που λειτουργούν στο Συμβούλιο της Επικρατείας, καθώς και των υπερωριών των υπαλλήλων. γ) Η κατάρτιση και εκτέλεση του ετήσιου προγράμματος προμηθειών κάθε είδους και η διαχείριση του υπηρεσιακού υλικού και  δ) Η μέριμνα για τη συντήρηση του κτιρίου, του μηχανογραφικού εξοπλισμού, του μηχανολογικού και κάθε είδους υλικού του Δικαστηρίου, σε συνεργασία με την τεχνική υπηρεσία. 3.Στο Γραφείο Βιβλιοθήκης ανήκουν οι ακόλουθες αρμοδιότητες: α) Η μέριμνα για την επεξεργασία, ταξινόμηση, ενημέρωση και ευρετηρίαση του έντυπου υλικού του Γραφείου Νομολογίας. β) Η μέριμνα, σε συνεργασία με το Γραφείο Νομολογίας και Έρευνας, για την προμήθεια Φ.Ε.Κ., βιβλίων, νομικών περιοδικών και συλλογών νομολογίας, καθώς και για εργασίες βιβλιοδέτησης. (Αντί για τη σελ. 104,269(α) Σελ. 104,269(β) Τεύχος       Σελ.       Συμβούλιο Επικρατείας 6.ΑΑ.α.76 γ) Η εξυπηρέτηση των δικαστών που χρησιμοποιούν τη Βιβλιοθήκη του Συμβουλίου της Επικρατείας. 4.Στη Διεύθυνση και τα λοιπά Τμήματα και Γραφεία ανήκουν οι αρμοδιότητες που προβλέπονται από τις κείμενες διατάξεις». «Το άρθρο 6 του Κανονισμού Υπηρεσιακών Βιβλίων αναριθμείται σε άρθρο 7 και προστίθεται άρθρο 6, το οποίο έχει ως εξής: Άρθρ.6.-Η τήρηση των βιβλίων του παρόντος Κανονισμού μπορεί να γίνεται είτε με χειρόγραφες εγγραφές είτε με το Ολοκληρωμένο Πληροφοριακό Σύστημα (Ο.Π.Σ.). Στη δεύτερη περίπτωση οι εγγραφές των βιβλίων εκτυπώνονται περιοδικά, βιβλιοδετούνται στο τέλος κάθε ημερολογιακού έτους και φυλάσσονται στο Αρχείο. Τα ευρετήρια των βιβλίων παύουν να τηρούνται από την ημερομηνία που ορίζεται με απόφαση του Προέδρου του Δικαστηρίου, η οποία αναρτάται στον οικείο πίνακα ανακοινώσεων». Κρίθηκε και αποφασίσθηκε στην Αθήνα το Νοέμβριο 2001. Για τη συμμετοχή του Συμβουλίου της Επικρατείας στην «Ένωση των Συμβουλίων της Επικρατείας και των Ανωτάτων Διοικητικών Δικαστηρίων της Ευρωπαϊκής Ένωσης» βλέπε παρ. 6 άρθρ. 14 Νόμ. 3038/2-7 Αυγ. 2002 (ΦΕΚ Α΄ 180) κατωτ. σελ. 146,43.